Kerro minulle Zorbas Dirlandaan salaisuus.

Väärensitte itsenne euroon. Kukaan ei muka huomannut mitään.

Amerikkalainen investointipankki on autellut teitä lottotuottoja vastaan.Tuollaisia ideoita syntyy, kun varjossakin on 35 astetta lämmintä.

EU-parlamentti myönsi teille tukea tupakan viljelyyn 300 miljoonaa euroa( äänestin vastaan), vaikka tupakkanne laatu on niin heikkoa, etteivät eurooppalaiset sitä polta.

Nyt EU:n valtiovarainministerit luottavat teihin. Saatte budjettivajeenne suitsittua ilman EU:n apua. Joulupukki on olemassa.

Olette lähettäneet kaikki tietonne EU:hun niin kuin muutkin. Te tiesitte huijaavanne. Mitä se kertoo EU:n taloudenpidosta, jos EU ei tiennyt?

Mitä tapahtuu seuraavaksi?

Sääntöjen mukaan EU ei saa auttaa teitä rahallisesti. Koska EU:ssa on sääntöjä alettu noudattaa? Eihän EU itse pääsisi EU:n jäseneksi jos sääntöjä noudatettaisiin.

Kuukauden armonaika on sitä varten, jotta EU:n talousavulle saadaan keksittyä selitys, joka ei ole talousapua.

EU:n puikoissa on tällä erää Espanja ja Zapatero. Tuntuuko turvalliselta?

Kyllä ongelmat ratkeavat kun sekä Kreikan että Espanjan sosialistit ovat asialla. Have mercy on me!

—-

Suomessa kreikkalaisten ja espanjalaisten vallanpitäjien veljespuolueen vt. puheenjohtajana häärii Eero Heinäluoma.

Jutta Urpilainen pystytti pihaansa sellaisen juhannussalon, että hän hävisi sen taakse tyystin.

Ei ole ihme, että ouzo yskittää.

Sinä maksat!